Teqreb ɣer usawal. Mi itteṭef-it deg ufus-is ad taregigi ; taɣcet-is ad temwwiwil mi id as-tenna Allo ! Imiren kulec yuɣal di tesunḍa nettat ad tssel i yiman-is ad tehder stawil. D massa Dussac id yarran awal. Yir zzehar, argaz-is yesεa ccɣel di tmurt, ur d yettuɣal ara uqbel sin n wussan meqar . Maεna mi d yuɣal ad yerr tamssalt ger ifassen-is . Ur tuɣal ara di rrif. Tarbaḥ uqbel lawan. Ma yella seg idis n Mireille attan tertaḥ akken iwalem.Ladɣa imi ulac win ara tenbah nniḍen. Mireille attan ad tezuxu imi tewet di tewwurt n rrebaḥ, tettwaqbel si tazwara. Macci uqbel sin neɣ tlata n wussan. Yezmar ugar ur tetteɣimi ara kan aka deg wakud-agi yuk deg uxxam ad tuɣal am waɣezniw di leqbez-is ,mebla ma taεreḍ ad terr talɣut s kra n tesentayin ur nerkeḍ ara lewṣaya n Massa Dussac, Akud d tikli n ujiniral.